जिला मुख्यालय से 16 किलोमीटर दूर पूरब दिशा में बसे औरैया ब्लाक के गांव लुहियापुर में मच्छर दिवस पर एक स्वास्थ्य कैंप का आयोजन किया गया। मुख्य विकास अधिकारी सत्येंद्र नाथ चौधरी ने गांव के लोगों से कहा कि मच्छर न पनपे इसके लिए स्वयं जागरूक रहना होगा। मच्छर अपना आशियाना उसी जगह को बनाते है जिस जगह हम लोग अपने घरों से निकलने वाली गंदगी और पानी इकटठा करते है। बीमारियों से बचने के लिए जरूरी है सफाई। अयाना सीएचसी प्रभारी डाक्टर देव नरायन ने कहा कि मच्छरों से जान लेवा बीमारियां होती है। सबसे खतरनाक बीमारी है इसेंफ्लाइटिस, मस्तिष्क ज्वर जो कि मच्छरों से होती है। इंसेफ्लाइटिस की जब तक जानकारी होती है तब तक उसकी मृत्यु हो चुकी होती है। हैंडपंप में ब्लीचिंग पाउडर और क्लोरीन की गोलियां समय-समय पर डलवाते रहे।